मृतलाल वेगड़ नर्मदा-व्रती चित्रकार-लेखक थे। वे नर्मदा की पूरी परिक्रमा कर चुके थे। नर्मदा-परिक्रमा पर आधारित उनके चित्र अनेक प्रदर्शनियों में प्रकाशित हो चुके हैं। कला के साथ लेखन में भी रुचि रखने वाले वेगड़ ने नर्मदा पदयात्रा वृत्तांत की तीन पुस्तकें लिखी हैं। एक अच्छी पुस्तक का यह लक्षण है- उसका जादुई चमत्कार- कि लेखक के साथ सिर्फ उसके सहयात्री ही नहीं, पाठकों का एक लंबा काफिला भी साथ हो लेता है और रास्ता दिखाने वाला वेगड़जी जैसा गाइड हो, तब तो सोने में सुहागा है, क्योंकि तब वह नर्मदा के अतुल सौंदर्य को एक निपट नई निगाह से देखने लगता है। क्या कभी हमने सोचा था कि- ‘‘प्रवाह नदी का प्रयोजन है। अपने अस्तित्व के लिए उसे बहना ही चाहिए। बहना उसकी अनिवार्यता है। लेकिन प्रपात उसका ऐश्वर्य है, उसका अतिरिक्त प्रदान है। यह अतिरिक्त प्रदान ही किसी चीज को सौंदर्य प्रदान करता है। जहां प्रयोजन समाप्त होता है, वहां सौंदर्य शुरू होता है।’’